SGF เตรียมออกหุ้นกู้ 500 ลบ.อายุ 2 ปี ขายสถาบัน-รายใหญ่ 22-25 เม.ย.62
SGF เตรียมออกหุ้นกู้ 500 ลบ.อายุ 2 ปี ขายสถาบัน-รายใหญ่ 22-25 เม.ย.62
27 มี.ค. 2562

บริษัท เอสจีเอฟ แคปปิตอล จำกัด (มหาชน) หรือ SGF เปิดเผยว่า บริษัทได้ยื่นแบบแสดงรายการ (ไฟลิ่ง) ต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท มูลค่าไม่เกิน  500 ล้านบาท โดยแบ่งเป็นจำนวนเสนอขายไม่เกิน 400 ล้านบาท และสำรองเพื่อเสนอขายเพิ่มเติม จำนวนไม่เกิน 100 ล้านบาท มีอายุ 2 ปี ครบกำหนดไถ่ถอนปี พ.ศ. 2564 มีอัตราดอกเบี้ยคงที่ร้อยละ 6.25 ต่อปี ชำระดอกเบี้ยทุกๆ 3 เดือนตลอดอายุหุ้นกู้
ทั้งนี้เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ มีระยะเวลาจองซื้อระหว่างวันที่ 22 -25 เมษายน 2562 โดยมีบล.เออีซี และ บล.คันทรี่ กรุ๊ป เป็นผู้จัดการการจัดจำหน่ายหุ้นกู้
โดยบริษัทมีวัตถุประสงค์จะนำเงินที่ได้จากการเสนอขายหุ้นกู้ครั้งนี้ เพื่อใช้เป็นทุนหมุนเวียนในกิจการ และ/หรือ เพื่อขยายธุรกิจของบริษัทในอนาคต